Сабиищ зэуэ къахэхъуэмэ
Иджыблагъэ Омск къалэм и унафэщIхэм къыхалъхьащ 2016 гъэм сабиищ зэуэ къызыхэхъуэ унагъуэхэм сом мин 300кIэ щIэгъэкъуэн яхуэхъуну.
Апхуэдэ саугъэтыр Омск и къулыкъущIэхэм къыхалъхьащ къалэр етIанэгъэ илъэс 300 зэрырикъум къыхэкIыу.
Зыхуэныкъуэ дэфтэрхэр къалэ администрацэм къазэрыIэрыхьэу, махуэ 30м къриубыдэу ахъшэр сабийхэм я анэм и банк счётым хуагъэкIуэнущ, жиIащ Омск мэрием и лIыкIуэм.
«Унагъуэ капитал» федеральнэ программэм къыщхьэщыкIыу, сом мин 300р сабиищ зэуэ къызыхэхъуахэм занщIэу икIи зэрыхуейм хуэдэу къагъэсэбэп хъунущ. Апхуэдэ унагъуэхэм щIэгъэкъуэн зэрахуэхъуну мылъкур къалэ бюджетым къыхэкIынущ.
Мы гъэм сабиищ зэуэ къызыхэхъуар унагъуитI къудейуэ зэрыщытыр къэплъытэмэ, къулыкъущIэхэм а Iуэхум мылъкушхуи трагъэкIуэдэну къыщIэкIынкъым. Нэхъыбэ дыдэу цIыкIуищ Омск къалэм къыщыщалъхуар 2014 гъэращ. Нэгъабэ апхуэдэ гуфIэгъуэ ягъуэтащ унагъуиблым.
Граф Наталье.
«Российская газета»
